চতুর্থ শ্রেণীর ছাত্রীকে শ্লীলতাহানি, অভিযুক্ত পঞ্চাশোর্ধ্ব শিক্ষক

বীরভূম: এবার বীরভূমের (Birbhum) এক প্রাথমিক বিদ্যালয়ের (primary school) শিক্ষকের বিরুদ্ধে শ্লীলতাহানি’র অভিযোগ তুলে উত্তেজনা ছড়ালো এলাকায়। উল্লেখ্য, বীরভূমের লাভপুরে এক প্রাথমিক বিদ্যালয়ের চতুর্থ শ্রেণীর ছাত্রীকে শ্লীলতাহানির অভিযোগ উঠল‌ স্কুলেরই এক পঞ্চাশোর্ধ শিক্ষকের (Teacher) বিরুদ্ধে। ঘটনাকে কেন্দ্র করে বুধবার দুপুরে সংশ্লিষ্ট বিদ্যালয়ের সামনে বিক্ষোভ দেখাতে শুরু করেন নির্যাতিতা ছাত্রীর পরিবার ও গ্রামবাসীদের একাংশ। এমনকি ওই শিক্ষককে ঘিরেও ধরেন তারা।

ওই ছাত্রীর পরিবারের অভিযোগ, মঙ্গলবার স্কুলের মধ্যেই ছাত্রীর শ্লীলতাহানি করে অভিযুক্ত শিক্ষক, এমনকি আগেও এই ধরনের ঘটনা ঘটিয়েছে বলে অভিযোগ তাদের। ঘটনা ঘিরে উত্তেজনা ছড়ায়। কঠিন শাস্তির দাবি তুলেছেন অভিভাবকেরা। তাদের অভিযোগ, একজন শিক্ষক হয়ে কীভাবে এই ধরনের কাজ করতে পারে। এই ধরনের মানুষের কঠিন থেকে কঠিনতর শাস্তি হওয়া উচিত। স্কুলে পড়াশোনার জায়গা সেখানে একজন শিক্ষক হয়ে এই ধরনের নোংরা কাজকর্ম চালাচ্ছেন। তুমুল উত্তেজনা ছড়ায়।

আরও পড়ুন- ডুয়ার্সে আত্মঘাতী বিএল‌ও! ‘SIR-র কাজের চাপেই মৃত্যু’, ক্ষোভ মুখ্যমন্ত্রীর

বিক্ষোভের খবর পেয়ে এদিন লাভপুর থানার (Labpur Thana) পুলিশ ঘটনাস্থলে গিয়ে ওই  শিক্ষককে উদ্ধার করে থানায় নিয়ে আসে। পরে তাঁকে আটক করা হয় বলে জানা গেছে।

যদিও এবিষয়ে লাভপুর দক্ষিণ চক্রের অবর বিদ্যালয় পরিদর্শক বলেন, ঘটনায় লিখিত অভিযোগ হাতে এলেই উর্ধ্বতন কর্তৃপক্ষের নির্দেশে ব্যবস্থা নেওয়া হবে।

দেখুন আরও খবর-